CELEX: 62008CA0373
Language: hu
Date: 2010-02-11 00:00:00
Title: C-373/08. sz. ügy: A Bíróság (harmadik tanács) 2010. február 11-i ítélete (a Finanzgericht Düsseldorf (Németország) előzetes döntéshozatal iránti kérelme) — Hoesch Metals and Alloys GmbH kontra Hauptzollamt Aachen (A Közösségi Vámkódex — 24. cikk — Áruk nem preferenciális származása — Származó helyzetet megalapozó megmunkálások vagy feldolgozások — Kínából származó szilíciumtömbök — A tömbök szétbontása, darabolása és tisztítása, valamint a darabolás során keletkezett szilíciummagok válogatása, osztályozása és Indiában történő csomagolása — Dömping — A 398/2004 rendelet érvényessége)

27.3.2010   
            
            
               HU
            
            
               Az Európai Unió Hivatalos Lapja
            
            
               C 80/2
            
         A Bíróság (harmadik tanács) 2010. február 11-i ítélete (a Finanzgericht Düsseldorf (Németország) előzetes döntéshozatal iránti kérelme) — Hoesch Metals and Alloys GmbH kontra Hauptzollamt Aachen
   (C-373/08. sz. ügy) (1)
   
   (A Közösségi Vámkódex - 24. cikk - Áruk nem preferenciális származása - Származó helyzetet megalapozó megmunkálások vagy feldolgozások - Kínából származó szilíciumtömbök - A tömbök szétbontása, darabolása és tisztítása, valamint a darabolás során keletkezett szilíciummagok válogatása, osztályozása és Indiában történő csomagolása - Dömping - A 398/2004 rendelet érvényessége)
   2010/C 80/03
   Az eljárás nyelve: német
   
      A kérdést előterjesztő bíróság
   
   Finanzgericht Düsseldorf
   
      Az alapeljárás felei
   
   
      Felperes: Hoesch Metals and Alloys GmbH
   
      Alperes: Hauptzollamt Aachen
   
      Tárgy
   
   Előzetes döntéshozatal iránti kérelem — Finanzgericht Düsseldorf (Németország) — A Közösségi Vámkódex létrehozásáról szóló, 1992. október 12-i 2913/92/EGK tanácsi rendelet (HL L 302., 1. o.; magyar nyelvű különkiadás 2. fejezet, 4. kötet, 307. o.) 24. cikkének értelmezése — A Kínai Népköztársaságból származó szilícium behozatalára vonatkozó végleges dömpingellenes vám kivetéséről szóló, 2004. március 2-i 398/2004/EK tanácsi rendelet (HL L 66., 15. o., magyar nyelvű különkiadás 11. fejezet, 50. kötet, 40. o.) érvényessége — A termék eredetét meghatározó „feldolgozás vagy megmunkálás” fogalma — Kínából származó szilíciumfém-tömbök tisztítása és darabolása, valamint a darabolás során keletkezett szilíciummagok ezt követő válogatása, osztályozása, csomagolása
   
      Rendelkező rész
   
   
               1.
            
            
               A szilíciumtömbök olyan szétbontása, darabolása és tisztítása, valamint a darabolás eredményeként keletkezett szilíciummagok ezt követő válogatása, osztályozása és csomagolása, mint amilyet az alapeljárásban végeztek, nem minősül a Közösségi Vámkódex létrehozásáról szóló, 1992. október 12-i 2913/92/EGK tanácsi rendelet (HL L 302., 1. o.; magyar nyelvű különkiadás 2. fejezet, 4. kötet, 307. o.) 24. cikke szerinti, származást meghatározó feldolgozásnak vagy megmunkálásnak.
            
         
               2.
            
            
               A kérdést előterjesztő bíróság második kérdésének vizsgálata nem állapított meg egyetlen olyan természetű körülményt sem, amely befolyásolja a Kínai Népköztársaságból származó szilícium behozatalára vonatkozó végleges dömpingellenes vám kivetéséről szóló, 2004. március 2-i 398/2004/EK tanácsi rendelet érvényességét.
            
         
      (1)  HL C 272., 2008.10.25.